### Resumé

En virksomhed har anmodet om at få udarbejdet en lokalplan for deres nye hovedkvarter på [adresse] 44 på Robin Kjeldsen.

Området er i en erhvervsramme, men er ikke lokalplanlagt.

Området er udyrket og ligger i en lomme i skoven.

Bebyggelsen skal kunne opføres i op til tre etager, og parkering indpasses på grunden og i forhold til skoven.

### Sagsfremstilling

#### Lokalplanens indhold

![Kort over lokalplanområdet](data:image/jpeg;base64...)

Figur 1: Kort over lokalplanområdet

![Situationsplan af projektet](data:image/jpeg;base64...)

Figur 2: Situationsplan af projektet

En virksomhed har anmodet om at få udarbejdet en lokalplan for deres nye hovedkvarter på [adresse] 44 på Robin Kjeldsen.

Lokalplanområdet er 1,4 ha og er ikke omfattet af en lokalplan, men af kommuneplanramme 1.6.E.3, der fastlægger områdets anvendelse til erhvervsformål og offentlige formål. Området skal anvendes til større virksomheder og institutioner af regional betydning, f.eks. virksomheder med særlige transportbehov og store arealkrav.

Bygningen skal kunne opføres i op til tre etager, og ved en fuld udbygning have et etageareal på ca. 5.000 m². Udformning og facadematerialer er endnu ikke endelig valgt, men generelt i erhvervsområde Robin Kjeldsen, stilles der krav om, at bebyggelsen med arkitektur og materialer skal fremstå som dele af en samlet helhed. Bygningers facader må fremstå i tegl, træ, beton, metal eller  andre materialer, hvis arkitektoniske begrundelser taler herfor, eller særlige hensyn til virksomhedens indretning eller drift nødvendiggør det.

De ca. 100 parkeringspladser i projektet indpasses grundens form og i samspil med skoven. De etableres i græsarmering, og der plantes nye træer langs den interne vej, og tæt på bebyggelsen.

Hele området er omfattet af potentiel økologisk forbindelse. En del af grunden mod øst, skal derfor udlægges i ny natur, hvor der hverken må bygges eller anlægges f.eks. veje og p-pladser. Den nye natur er i sammenhæng med den nye natur i lokalplan nr. 1338 på den modsatte side af [adresse],

Lokalplanen skal være i overensstemmelse med Strukturplan for Regionalt Centerområde ved Robin Kjeldsen fra 1986.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

#### Overtagelsespligt/Frafaldserklæring

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Klima og resiliensvurdering

Klima- og resiliens vurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1431 igangsættes.

### Beslutning

Godkendt.